
Článok 1
[bookmark: h.n9a65yyqh84k]Základné ustanovenia


1. Športový klub Gbeľany (ďalej len „ŠK“) je v zmysle zákona č.440/2015 Z. z a o zmene a doplnení s účinnosťou od 1.1.2016 je  dobrovoľným združením občanov vytvoreným ako nezisková organizácia, prostredníctvom ktorej vykonávajú jeho členovia záujmovú, športovú činnosť .  

2. ŠK je organizáciou s právnou subjektivitou. Sídlom ŠK je: Urbárska 366/3, 013 02 Gbeľany.  IČO: 319 324 79 , DIČ: 2020681069

3. ŠK je otvorenou, samostatnou a nezávislou, nepolitickou spoločenskou organizáciou, vyvíjajúcou svoju činnosť na demokratických princípoch v súlade s týmito stanovami a všeobecne záväznými právnymi predpismi združuje  nasledovné športové kluby:

-futbalový 
-futsalový 
-volejbalový
-nohejbalový
-turistický
-šachový
-stolnotenisový
-holubiarsky 

4. ŠK vznikol dňom registrácie 16.07.1990  na Ministerstve vnútra Slovenskej republiky.

Článok 2
Cieľ, poslanie a úlohy ŠK

1. Cieľom a poslaním založenia a činnosti ŠK je starostlivosť o rozvoj športu  s vytvorením podmienok pre súťaženie, podporovať členov klubu v oblasti telesnej kultúry a športových aktivít a prispievať tak k ich zdravému životnému štýlu.

2. ŠK  vyvíja a uskutočňuje svoju činnosť prostredníctvom svojich orgánov, svojich členov a trénerov.

3. Úlohy ŠK Gbeľany:
a) starať sa o rozvoj futbalu, s osobitným zreteľom na rozvoj mládežníckeho futbalu;
b) organizovať športovú činnosť pre svojich členov a ostatnú verejnosť;
c) starať sa o rozvoj, prosperitu a ochranu záujmov svojich členov. Poskytovať im odbornú, poradenskú a servisnú činnosť;
d) zabezpečovať podľa svojich možností výstavbu, údržbu, prevádzku a starostlivosť o športové a iné objekty a zariadenia vo vlastníctve a nájme ŠK; 
e) vytvárať podľa svojich možností ekonomické, materiálno-technické, personálne, administratívne, sociálne, ekologické, bezpečnostné a iné podmienky na činnosť ŠK ako celku i jeho členov; 
f) obhajovať záujmy, potreby a práva svojich členov v oblasti  futbalu; 
g) spolupracovať so samosprávnymi orgánmi a inštitúciami obce Gbeľany, ďalej so štátnymi, športovými a inými orgánmi a inštitúciami v snahe plniť cieľ, poslanie a úlohy ŠK.

Článok 3
Členstvo v ŠK

1. Členstvo v ŠK je dobrovoľné a môže byť individuálne a čestné. 

2. Členstvo v klube vznikne registráciou a schválením prihlášky, ktorá musí byť podpísaná osobne.

3. Prihláška do ŠK musí byť podaná písomne a musí obsahovať nasledujúce údaje o uchádzačovi o členstvo: meno a priezvisko, dátum narodenia, adresu trvalého a prechodného bydliska, prehlásenie, že pozná svoj zdravotný stav a činnosť v ŠK bude vykonávať na vlastnú zodpovednosť, prehlásenie, že sa zaväzuje dodržiavať stanovy a vnútorné predpisy ŠK Gbeľany, dátum  a podpis uchádzača o členstvo alebo jeho zákonného zástupcu.

4. Dokladom o členstve je platný členský preukaz ŠK Gbeľany.

5. Práva člena ŠK:
a) zúčastňovať sa podľa svojich potrieb, záľub a záujmov v telovýchovných, športových a iných obdobných podujatí ako i iných kultúrno-športových akcií usporiadaných ŠK;
b) zúčastňovať sa na valných zhromaždeniach ŠK, ak nedovŕšil vek 18 rokov, majú
toto právo jeho zákonní zástupcovia; 
c) zúčastňovať sa na rokovaní orgánov, na ktorých sa bude hodnotiť jeho činnosť,
disciplína a správanie jeho členov;
d) byť informovaný o rozhodnutiach orgánov ŠK; 
e) dávať podnety, návrhy, pripomienky a vyžadovať odpoveď v lehote do 30 dní od
ich doručenia.

6. Povinnosti člena ŠK:
a) dodržiavať stanovy ŠK;
b) aktívne sa zapájať do činnosti ŠK; 
c) chrániť a ošetrovať majetok vo vlastníctve alebo nájme ŠK;
d) vystupovať v duchu morálnych zásad a fair play, dbať o dobré meno ŠK a obce   Gbeľany;
e) propagovať činnosť ŠK.

7. Členstvo v ŠK zaniká:
a) vystúpením člena zo združenia na základe písomného oznámenia; 
b) vylúčením pre neplnenie si základných povinností a pre zvlášť závažné previnenie;
c) úmrtím.  

Článok 4
Orgány ŠK

1. Orgánmi ŠK sú:
a) valné zhromaždenie; 
b) výkonný výbor ŠK;
c) predseda ŠK- štatutárny orgán ŠK. 

2. Najvyšším orgánom ŠK je valné zhromaždenie delegátov. Zvoláva sa podľa potreby, najmenej jedenkrát za rok.

3. Valné zhromaždenie prerokováva všetky základné otázky činnosti ŠK najmä: 
 a)  uznáša sa o názve, symbolike ako i zániku ŠK;
b) schvaľuje, mení alebo ruší stanovy ŠK;
c) prerokúva správu o činnosti a čerpaní rozpočtu za uplynulé obdobie, schvaľuje plán činnosti a rozpočet na nasledujúce obdobie;
d) volí výkonný výbor ŠK.

4. Na platnosť uznesenia sa vyžaduje súhlas 3/5 väčšiny všetkých delegátov.

5. Medzi valnými  zhromaždeniami riadi činnosť ŠK výkonný výbor ŠK, počet členov a spôsob voľby stanoví valné  zhromaždenie. Výkonný výbor sa skladá vždy z predsedu - manažéra, tajomníka a člena FO. Frekvenciu rokovaní stanoví výkonný výbor ŠK.

6. Štatutárnym orgánom ŠK je predseda ŠK. 

7. Predseda ŠK je zastupuje ŠK vo všetkých právnych úkonoch bez ďalšieho splnomocnenia a je oprávnený navonok vystupovať v mene ŠK. 

8. So súhlasom výkonného výboru ŠK môže predseda poveriť svojho zástupcu výkonom niektorých právo mocí. Na platnosť písomného právneho úkonu v hospodárskych veciach sa vyžaduje podpis predsedu ŠK.

Článok 5
Majetok a hospodárenie

1. ŠK môže mať vo vlastníctve hnuteľný a nehnuteľný majetok, potrebný na zabezpečenie svojej činnosti. Tento majetok sa užíva na základe zmluvných vzťahov.
 
2. Zdrojom príjmu sú:
a) dotácie OcÚ
b) transferové príjmy
c) sponzorské príspevky
d) zmluvy o zabezpečení reklamných a propagačných služieb;
e) iné majetkové príjmy a hodnoty;
f) dary, príspevky a dotácie a granty od fyzických osôb a právnických osôb.

3. O využití finančných prostriedkov rozhoduje valné zhromaždenie.

4. Získané prostriedky sa využívajú výlučne na zabezpečenie činnosti klubu.

5. Odmeňovanie výkonného výboru sa vykonáva na základe uzavretých zmlúv, dopredu stanovených kritérií a prémiového poriadku v zmysle všeobecne záväzných právnych predpisov a finančných možností.   

6. ŠK hospodári na základe schváleného rozpočtu na kalendárny rok. Bezprostredným spravovaním majetku a finančných záležitostí je poverený člen výkonného výboru, ktorý je zodpovedný za ekonomickú a účtovnú oblasť. Výkonný výbor predkladá valnému zhromaždeniu každoročne správu o hospodárení. Hospodárenie bližšie upravujú Smernice ekonomického a finančného hospodárenia a právne predpisy Slovenskej republiky.

7. ŠK na zabezpečenie hlavného cieľa svojej činnosti môže vykonávať hospodársku činnosť zameranú hlavne na:
a) usporiadanie a riadenie športových, kultúrnych a spoločenských podujatí;
b) propagačnú a reklamnú činnosť;
c) obchodnú činnosť. 
d) dane a odvody športovcov
· sponzorské je daňovo uznaný výdavok podľa § 17 ods.19,  písm.h)
e) dobrovoľníci v športe – oslobodenie od dane
· v zákone o dani z príjmov sa v § 8 dopĺňa: náhrada za stratu dobrovoľníka od dane ak nepresiahne v zdaňovacom období 500 €. Zdaňuje sa len tá časť príjmu, ktorá presiahne túto hranicu
· § 6 ods.2 dobrovoľník môže dostať náhradu za stratu času pri vykonávaní dobrovoľníckej činnosti v športe. Výška náhrady je obmedzená minimálnou hodinovou mzdou 


Článok 6
Zánik ŠK

1. ŠK zaniká:
a) dobrovoľným rozpustením alebo zlúčením s iným združením;
b) právoplatným rozhodnutím ministerstva o jeho rozpustení.

2. O spôsobe dobrovoľného rozpustenia alebo zlúčenia s iným združením rozhoduje valné zhromaždenie.

3. Pri zániku združenia sa vykoná majetkové vysporiadanie, ktoré uskutoční likvidačná komisia, ktorú vymenuje valné zhromaždenie. 

4. V prípade zániku ŠK na základe právoplatného rozhodnutia ministerstvom vykoná jeho majetkové vysporiadanie likvidátor určený ministerstvom.     

Článok 7
Záverečné ustanovenie 

1. [bookmark: _GoBack]Tieto stanovy boli schválené valným zhromaždením ŠK dňa 08.02.2017 a týmto dňom nadobúdajú platnosť. Účinnosť nadobúdajú dňom ich vzatia na vedomie Ministerstvom vnútra Slovenskej republiky.

2. Veci neupravené týmito stanovami sa riadia všeobecne záväznými právnymi predpismi Slovenskej republiky a vnútornými predpismi ŠK. 

Gbeľany, dňa  08.02.2017
